NER ออกหุ้นกู้ 2 พันลบ. ชูดอกเบี้ยสูง 6% ขายสถาบัน-รายใหญ่ 1-3 พ.ย.
NER ออกหุ้นกู้ 2 พันลบ.ชูดอกเบี้ยสูง 6% ขายสถาบัน-รายใหญ่ 1-3 พ.ย. เพื่อนำเงินไปหมุนเวียนธุรกิจ
NER ออกหุ้นกู้ 2 พันลบ.ชูดอกเบี้ยสูง 6% ขายสถาบัน-รายใหญ่ 1-3 พ.ย. เพื่อนำเงินไปหมุนเวียนธุรกิจ
23 ก.ย. 2564

บริษัท นอร์ทอีส รับเบอร์ จำกัด (มหาชน) หรือ NER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2564 มูลค่าไม่เกิน 2,000 ล้านบาท
โดยแบ่งเป็น 2 ชุด คือ ชุดที่ 1 อายุ 4 ปี อัตราดอกเบี้ยคงที่ร้อยละ 5.25 ต่อปี   และชุดที่ 2 อายุ 5 ปี อัตราดอกเบี้ยคงที่ร้อยละ 6.00 ต่อปี ทั้งนี้ บริษัทจะชำระดอกเบี้ยทุก ๆ 3 เดือนตลอดอายุหุ้นกู้
ทั้งนี้บริษัทจะเสนอขายหุ้นกู้ดังกล่าวแก่ผู้ลงทุนสถาบัน และ/หรือ ผู้ลงทุนรายใหญ่ ในวันที่ 1-3 พ.ย.64 โดยมี บริษัท แอสเสท โปร แมเนจเม้นท์ จำกัด เป็นที่ปรึกษาทางการเงิน ส่วนผู้จัดการการจัดจำหน่ายหุ้นกู้ ได้แก่ บล.เมย์แบงก์กิมเอ็ง (ประเทศไทย) บล.หยวนต้า (ประเทศไทย) บล.โนมูระ พัฒนสิน  บล.เอเซีย พลัส บล.เคทีบีเอสที และ บล.ฟิลลิป (ประเทศไทย)
ด้าน บริษัท ทริสเรทติ้ง จำกัด จัดอันดับความน่าเชื่อถือ NER ที่ระดับ BBB- แนวโน้มอันดับเครดิต Stable เมื่อวันที่ 15 มิ.ย.64
โดยบริษัทจะนำเงินที่เสนอขายหุ้นกู้ในครั้งนี้ไปใช้เป็นเงินทุนหมุนเวียนในการซื้อวัตถุดิบและสต๊อกสินค้าคงเหลือของบริษัทสำหรับสินค้าประเภทยางแผ่นรมควัน ยางแท่ง ยางผสม และยางผสมอัดแท่ง เพื่อรองรับการขยายกำลังการผลิต